Legal Document

Category: 14

Text:
9. ΑΠΟΦΑΣΗ ΥΠΟΥΡΓΩΝ  ΥΓΕΙΑΣ ΚΑΙ ΠΡΟΝΟΙΑΣ ΚΑΙ   ΟΙΚΟΝΟΜΙΚΩΝ Αριθ. Γ4/Φ.423/οικ.82/οικ.529  της 20 Φεβρ./14 Μαρτ. 1985 (ΦΕΚ Β΄ 133)  Επέκταση του προγράμματος οικονομικής ενισχύσεως βαριά νοητικά καθυστερημένων που εφαρμόζεται με τις αποφάσεις Γ4/Φ.12/ οικ.1930/28.7.82 και Γ4/Φ.423/οικ.1167/ 19.4. 84. Επέκταση εφαρμογής προγράμματος Άρθρ.1.-Επεκτείνουμε το πρόγραμμα μηνιαίας οικονομικής ενισχύσεως που εφαρμόζουμε με την απόφασή μας Γ4β/Φ.423/οικ.1167/84 (ΦΕΚ 289/84 τ. Β΄) και στα βαριά νοητικά καθυστερημένα άτομα άνω των 40 χρόνων με δείκτη νοημοσύνης μέχρι και 30 (ανασφάλιστα ή ασφαλισμένα) που δεν μπορούν αν αυτοεξυπηρετηθούν και έχουν ανάγκη βοήθειας άλλου προσώπου. Η μηνιαία αυτή οικονομική ενίσχυση χορηγείται στα παραπάνω άτομα για την αντιμετώπιση των δαπανών συντηρήσεως και περιθάλψεώς τους.  Άρθρ.2.-Κατά τα λοιπά ισχύουν οι αποφάσεις Γ4/Φ.12/οικ.1930/1982 (ΦΕΚ 724/82 τ. Β΄) και Γ4β/Φ.423/οικ.1167/1984 (ΦΕΚ 289/84 τ. Β΄) καθώς και κάθε άλλη διάταξη που ρυθμίζει το πρόγραμμα οικονομικής ενισχύσεως Β.Ν.Κ. μέχρι 40 χρόνων με Δ.Ν. μέχρι 30. Η ισχύς της αποφάσεως αυτής αρχίζει από τη δημοσίευσή της στην Εφημερίδα της Κυβέρνησης.